Henriette Kjær (KF), 2002-11-07:
Med dette beslutningsforslag, som er identisk med et tidligere fremsat beslutningsforslag, ønsker forslagsstillerne at give de nuværende førtidspensionister ret til at vælge at overgå til førtidspension efter de regler, der træder i kraft her den 1. januar 2003.
Af bemærkningerne til forslaget fremgår det, at ordningen skal være frivillig, hvilket er begrundet med, at en overgang til førtidspension efter de kommende regler kan være forbundet med såvel fordele som ulemper.
Det er derfor en del af forslaget, at kommunerne skal tilføres ressourcer for at kunne yde den tilstrækkelige rådgivning af førtidspensionisterne.
vil jeg understrege, at regeringen vil gennemføre førtidspensionsreformen, sådan som den blev aftalt mellem en række partier og efterfølgende vedtaget i Folketinget. Det indebærer, at førtidspensionsreformen ikke gælder for nuværende førtidspensionister, og alene af den årsag kan regeringen ikke støtte beslutningsforslaget.
Sådan som Enhedslistens forslag er fremsat og begrundet, er der alene tale om en økonomisk vurdering af fordele og ulemper for den enkelte førtidspensionist.
Med førtidspensionsreformen blev hele ydelsessystemet ændret, og en række andre særregler for førtidspensionister blev ændret eller afskaffet.
En økonomisk sammenligning for den enkelte førtidspensionist efter nuværende og kommende regler
vil være kompliceret og må nødvendigvis basere sig på helt aktuelle økonomiske og boligmæssige forhold. Sammenligningen vil således ikke kunne tage højde for fremtidige ændringer i de faktorer, der har betydning for f.eks. de særlige ydelser, den enkelte førtidspensionist har eller får ret til.
Et eksempel på sådanne ydelser er personlige tillæg, der kan ydes til de nuværende førtidspensionister efter en konkret vurdering.
Det er med andre ord ikke muligt at foretage den sammenligning af de økonomiske forhold, som er en afgørende forudsætning i Enhedslistens forslag.
Desuden skal det bemærkes, at der med førtidspensionsreformen indføres et nyt tilkendelseskriterium.
Det er således vurderingen af arbejdsevnen, der er afgørende for, om der kan tilkendes førtidspension.
for tilkendelse
Tilkendelse af førtidspension efter førtidspensionsreformen forudsætter, at arbejdsevnen er afprøvet, og at det er dokumenteret, at arbejdsevnen ikke er tilstrækkelig til, at den pågældende person kan varetage f.eks. et fleksjob.
Der vil altså opstå en forskelsbehandling i forhold til personer, som endnu ikke har opnået ret til førtidspension, og på den baggrund kan regeringen ikke støtte det fremsatte forslag til folketingsbeslutning.
Jeg kan ikke bekræfte, at der er en afvikling i gang i forhold til pasningsgarantien.
Jeg kan faktisk bekræfte det modsatte, i og med at tal fra Danmarks Statistik viser, at antallet af børn, der står på venteliste, bliver mindre og mindre.
Så det kan jeg ikke.
Dengang kunne man jo have taget en rask beslutning og sagt: Vi indfører en pasningsgaranti, vi pålægger kommunerne, at der skal være pasning, fra børnene er 6 måneder.
Det valgte man ikke at gøre, og dengang var problemet altså større.
Som sagt er der nu 239 ud af 271 kommuner, der har pasningsgaranti, og det synes jeg faktisk
er flot
Jeg ved også, fordi det er noget borgerne, vælgerne, presser på i forhold til, at det går den rigtige vej.
Så jeg kan altså ikke bekræfte det, den socialdemokratiske ordfører fremførte, og jeg vil heller ikke arbejde for, at der bliver en pasningsgaranti fra 6-måneders-alderen vedtaget her fra Folketingets side. Over for fru Line Barfod er det da klart, at jeg vil bekræfte, at hvis jeg får kendskab til, at der diskrimineres, så vil jeg gribe ind, for det er uacceptabelt, og jeg vil gerne sige her fra talerstolen, at det må man ikke.
De her hensyn skal tages efter en individuel vurdering: søskende, forældre, der kommer i arbejde.
Man må ikke træffe en beslutning om, at børn af arbejdsløse sættes bagest i køen.
Men det kræver selvfølgelig, at jeg får kendskab til det.
Det behøver ikke at være i form af en klage; det kan også være i form af noget andet.
På den måde mener jeg også, at loven vil blive overvåget.
om, hvordan det går, så jeg mener ikke, der er behov for nogen lovovervågning eller evaluering af loven.
Vi kender princippet, og vi ved lige præcis, hvad det er, vi skal være opmærksomme på.